नई दिल्ली: सपना चौधरी (Sapna Choudhary) का नया हरियाणवी सॉन्ग 'राम की सू (Ram Ki Su)' यूट्यूब पर रिलीज हो गया है, और सपना चौधरी (Sapna Choudhary) के फैन्स के लिए इसमें इंटरनेट सनसनी का ऐसा अवतार दिखेगा जो उन्होंने पहले कभी नहीं देखा होगा. भोजपुरी फिल्म 'बैरी कंगना 2' में स्पेशल सॉन्ग में जलवे दिखा चुकीं सपना चौधरी इस हरियाणवी गाने में बहुत ही रोमांटिक अंदाज में है और वह जिस रूमानी अंदाज में डांस कर रही हैं, वह कमाल है. यही नहीं, इस सॉन्ग में सपना चौधरी (Sapna Choudhary) का शर्माना और अदाएं दिखाना कुछ ऐसी चीजें है जो पहले बहुत ही कम देखने को मिली हैं.